ERA:n logo.
**Euroopan alueellisten lentoyhtiöiden liitto** eli European Regions Airline Association (ERA) on merkittävin toimielin, joka ajaa Euroopan sisäisen lentoliikenteen tavoitteita ja etuja. Päämääriin pyritään vaikuttaen lainsäädännön ja ympäristön tilaan, helpottaen teknistä kehitystä ja yhteistyötä sekä tavoitellen yleistä ja poliittista tukea.

Historia
--------

ERA perustettiin vuonna 1980 viiden jäsenen voimin. Vuodesta 1987 ERA:n jäsenmäärä on kasvanut yli 220:n yhtiön.

Jäsenet
-------

Liittoon kuuluu yli 200 yhtiötä, joista 50 on lentoyhtiötä ja 40 on lentoasemia. Loput sijoittuvat lentokoneiden, -moottoreiden, -tarvikkeiden ja -palveluiden tuotantoon sekä sidosryhmiin.

Jäsenlentoyhtiöillä on noin 1 100 lentokonetta ja yli 390 kohdetta Euroopan 55:ssä maassa. Lentoreittien lukumäärä on noin 1 300, vuosittainen matkustajamäärä on noin 73 miljoonaa henkilöä ja lentovuoroja on vuosittain noin 1,7 miljoonaa. Matkustajista noin 52% on liikematkustajia, 31% on syöttöliikenteen matkustajia ja 98% on reittilentojen matkustajia.

Yhtiöiden koneissa on keskimäärin 68 matkustajapaikkaa, ja 56% laivastosta on suihkukoneita. Keskimääräisessä yhtiössä ollaan hankkimassa uusinta ja ympäristöystävällisintä kalustoa ja laivaston keski-ikä on alle 10,5 vuotta.

ERA:n jäsenlentoyhtiöt liikennöivät keskimäärin 550:n kilometrin mittaisia reittejä, mikä vastaa esimerkiksi Amsterdamin ja Berliinin sekä Pariisin ja Bordeaux'n välisiä etäisyyksiä.

Jäsenlentoasemat työllistävät suoraan 15 - 5 523 henkilöä asemaa kohden. Asemien kautta kulkee yksikköä kohden vuosittain 5 000 - 26 650 000 matkustajaa, ja liikennesuoritteita tehdään kullakin 6 500 - 360 000 vuodessa. 

ERA:n alueellisten lentoyhtiöiden konferenssi kokoaa vuosittain edustajia jäsenyhteisöistä ja muista yhteisöistä. 

### Jäsenlentoyhtiöt

Euroopan alueellisten lentoyhtiöiden liittoon kuuluu 50 lentoyhtiötä vuonna 2018.

|  |  |  |
| --- | --- | --- |
| * Slovenia Adria Airways
* Tanska Air Alsie
* Grönlanti Air Greenland
* Islanti Air Iceland Connect
* Espanja Air Nostrum
* Ukraina Air Urga
* Ranska APG Airlines
* Belgia ASL Airlines Belgium
* Ranska ASL Airlines France
* Unkari ASL Airlines Hungary
* Irlanti ASL Airlines Ireland
* Kreikka Astra Airlines
* Färsaaret Atlantic Airways
* Guernsey Aurigny Air Services
* Saksa Avanti Air
* Liettua Avion Express
* Yhdistynyt kuningaskunta BAE Systems Corporate Travel
 | * Valko-Venäjä Belavia
* Espanja Binter Canarias
* Romania Blue Air
* Guernsey Blue Islands
* Ruotsi BRA Braathens Regional Airlines
* Romania Carpatair
* Irlanti CityJet
* Kroatia Croatia Airlines
* Tanska Danish Air Transport
* Liettua DOT LT
* Yhdistynyt kuningaskunta Eastern Airways
* Yhdistynyt kuningaskunta Flybe
* Yhdistynyt kuningaskunta flybmi
* Saksa Hahn Air
* Ranska HOP!
* Tanska Jet Time
* Yhdistynyt kuningaskunta Jota Aviation
 | * Alankomaat KLM Cityhopper
* Yhdistynyt kuningaskunta Loganair
* Luxemburg Luxair
* Montenegro Montenegro Airlines
* Suomi Nordic Regional Airlines
* Viro Nordica
* Latvia RAF-Avia
* RuotsiNorjaTanska Scandinavian Airlines
* Portugali SATA Air Açores
* Kreikka Sky Express
* Portugali TAP Express
* Yhdistynyt kuningaskunta Titan Airways
* Kroatia Trade Air
* Kypros Tus Airways
* Norja Widerøe
* Sveitsi Zimex Aviation
 |

Hallinto
--------

Päämaja sijaitsee Fairoakin lentoasemalla, lähellä Wokingin kaupunkia, Surreyn kreivikunnassa, Kaakkois-Englannissa.

ERA:n korkein toimielin on johtokunta, joka valitaan ERA:n vuosikokouksessa. Johtokuntaan kuuluu 12 jäsenlentoyhtiön johtajaa sekä seitsemän muiden jäsenyritysten edustajaa, joista kaksi edustaa lentoasemia. Toimielin johtaa ja valvoo ERA:n toimintaa ja tavoitteita.

ERA:n johtajisto toimii johtokunnan lukuun. Johtajisto jakautuu viiteen osastoon, joiden toimialat ovat tekniikan palvelut, yritysviestintä, ilmailupolitiikka, liiketoiminnan kehitys sekä infrastruktuuri ja ympäristö. Jokaisella osastolla on erillinen johtaja sekä avustavia toimihenkilöitä.

Vuosikokous pidettiin edellisen kerran 8. - 10. lokakuuta 2008 Manchesterissa. ERA:n johtokuntaan saivat lentoyhtiöistä edustuksen Aegean Airlines, Air Nostrum, Aer Arann, Blue1, Brit Air, Eastern Airways, KLM Cityhopper, Lufthansa CityLine, Skyways, Swiss European Airlines, Tyrolean Airways ja Aeroflot-Nord sekä lentoasemista Salzburg ja Rotterdam. Edustuksen saivat myös ATR, BAE Systems, Bombardier, Embraer ja GECAS.

Seuraava vuosikokous pidetään 7. - 9. lokakuuta 2009 Sveitsin Interlakenissa.

Palkinnot ja kunniamaininnat
----------------------------

ERA myöntää vuosittain jäsenilleen palkintoja ja kunniamainintoja, joista merkittävimmät ovat vuoden lentoyhtiön ja vuoden lentoaseman valinnat. Manchesterin vuosikokouksessa kauden 2008/9 parhaana lentoyhtiönä palkittiin Aegean Airlines ja parhaaksi lentoasemaksi valittiin London City Airport. Lentoyhtiöistä toiseksi sijoittui CityJet ja kolmanneksi Widerøe

Useimmin parhaiksi lentoyhtiöiksi on valittu Air Nostrum (2007/8, 2003/4, 2002/3, 1999) ja Binter Canarias (2005/6, 1992, 1991). Aegean Airlines sijoittui parhaaksi myös kaudella 2004/5.

Lentoasemia on palkittu kaudesta 2006/7 alkaen, jolloin parhaana palkittiin Innsbruck. Kauden 2007/8 parhaana lentoasemana palkittiin München.

Lähteet
-------

1. ↑  What we do European Regions Airline Association. Viitattu 11.11.2008.
2. ↑  Regional Airline Conference European Regions Airline Association. Viitattu 11.11.2008.
3. ↑  Our Members ERAA. Viitattu 20.11.2018. (englanniksi)
4. ↑  General Assembly 2008 European Regions Airline Association. Viitattu 11.11.2008.
5. ↑  ERA Awards 2008/9 European Regions Airline Association. Viitattu 11.11.2008.

Lentomatkustaminen

|  |  |
| --- | --- |
| Lentoyhtiöt | Halpalentoyhtiöt • Holdingyhtiöt • Kaikki lentoyhtiöt • Kansalliset lentoyhtiöt • Lentoyhtiökoodit • Rahtilentoyhtiö • Tilauslentoyhtiöt |
| **Allianssit** | Oneworld • SkyTeam • Star Alliance • U-FLY Alliance • Value Alliance • Vanilla Alliance |
| **Historia** | Ilmailu • Lentokoneteollisuus • Lentoliikenne |
| **Kauppayhdistykset** | A4A • A4E • AACO • AAPA • AEA • AFRAA • ATAG • ATPCO • ELFAA • ERA • IATA • IATAN • ICAO • ISTAT • RAA • RAAA |
| **Miehistö** | Kapteeni • Perämies • Toinen perämies • Kolmas perämies • Lentoemäntä • Stuertti • Lentomekaanikko • Lastaaja • Lentäjä • Purseri • Deadheading |
| **Lentäminen** | Matkustusluokka (Ykkösluokka • Business-luokka • Premium economy • Turistiluokka) • Buy on board • Kymppikerho • Lentokoneen istuin • Lentokoneen istuinpaikkakartta • Lentokoneen käymälä • Lentokoneen viihdejärjestelmä • Lentosukka • Lentokoneruoka • Matkustamo • Oksennuspussi • Tarjoomo • Tupakointi lentokoneessa |
| **Lentoasemat** | Halpalentoterminaali • Kansainvälinen lentoasema • Kiitotie • Koneeseennousu • Lentoaseman raideyhteys • Lentokenttähotelli • Lentokoneen portaat • Lounge • Lähtöportti • Lähtöselvitys • Matkustajasilta • Paikallislentoasema • Solmukohta |
| **Tulli/Maahanmuutto** | Maahantulokortti • Maastapoistumiskortti • Matkustusasiakirja • Passi • Rajavalvonta • Timatic • Viisumi |
| **Matkatavarat** | Aulakuormaaja • Kadonnut matkatavara • Käsimatkatavara • Matkalaukkuhihna • Matkalaukkukärry • Matkalaukkulukko • Matkalaukkutunniste • Matkatavaroiden kuljetinjärjestelmä • Matkatavaroiden noutoalue • Sallittu matkatavaran määrä |
| **Turvallisuus** | Hätäliukumäki • Ikkunahätäuloskäynti • Kansallinen ilmailuviranomainen • Lennonjohto • Lentokoneen turvaohje • Lentoasemaviranomainen • Lentokenttäpaloauto • Lentokenttäpoliisi • Musta laatikko • Pakkolaskuasento • Sky marshal • Turvallisuus lentokentällä • Turvallisuusdemonstraatio lennolla |
| **Lentoliput** | Code sharing • Hinnoitteluperustetunnus • Kanta-asiakasohjelma • Koneeseennousukortti • Lennon myöhästyminen ja peruminen • Lentoaikataulu • Lentolippu • Maailman ympäri -lentolippu • Matkailusivusto • Matkatoimisto • Matkustajan nimitieto • Open jaw -lippu • Sähköinen lippu • Varasija • Varausjärjestelmä • Varsovan sopimus • Yksisuuntainen matkustaminen |